Dintre la complexitat i el desconeixement de la DSR, alguns dels estudis publicats relacionen l’aparició d’aquesta dolència amb l’estat anímic, el perfil psicològic, l’edat, el sexe (femení) o el caràcter ansiós / depressiu del pacient. Així i molt breument ho expliquen als estudiants medicina ens els temaris universitaris i en les classes de preparació del MIR, de manera que el desconeixement es transmet promoció rere promoció.\nPer contra, hi ha qui afirma que és una causa anatòmica que no té res a veure amb l’estat anímic o el caràcter, tot i que sí que té a veure amb el cervell, d’aquí l’expressió pain is in the brain (el dolor es troba en el cervell), tanmateix una mica equívoca. Alguns autors se serveixen d’una interpretació errònia d’aquesta expressió i qualifiquen la DSR com a dolència psicològica que no existeix més enllà del cervell. Per això, hi ha hagut metges que han dit als seus pacients que en realitat no els passa res i que es treguin aquesta idea del cap.\nSi per una banda és veritat que el cervell hi té un paper important, perquè és el lloc on es produeix el processament del dolor, per altra banda, el dolor a la part afectada existeix. Per tant, allò que es troba en el cervell, no és el dolor, sinó el processament del dolor.\nEn una situació “normal”, el resum de la seqüència del dolor seria: estímul a la zona afectada, tramesa d’informació al cervell, processament de la informació, activació del sistema d’alarma/dolor cap a la zona estimulada i resposta local (en forma de contracció, vasoconstricció o altres). Aquesta seqüència és la que fa que el dolor sigui útil, tant per evitar danys pitjors, com per a la supervivència.\nHi ha autors que relacionen el que sembla que és la causa principal de la DSR, la sobreexcitació permanent del simpàtic, amb un funcionament “anormal” de la seqüència de processament del dolor. Això també passa amb altres tipus de dolor crònic on es parla de “sensibilització central”, una mena d’amplificació del senyal neuronal dintre del sistema nerviós central que acaba desencadenant una hipersensibilitat al dolor.\nAquesta teoria deixaria enrere el mite que el dolor no existeix més enllà del cervell i, per contra, prendria força la que defensa que el dolor és dolor, independentment de quin sigui el seu origen.\nFora interessant que aquells que financen els estudis en temes de salut posessin interès en aquesta dolència que, pel que sembla, cada vegada afecta a més persones i que rep tants noms diferents: Síndrome del Dolor Regional Complex (SDRC), Distròfia Simpàtico Reflexa (DSR), Distròfia de Sudeck, Atròfia de Sudeck, Algoneurodistròfia, Algodistròfia o Sudeck, entre altres i que es duguessin a terme estudis per tal de trencar aquesta refotuda dinàmica del desconeixement.\nDarrerament s’ha publicat alguna notícia de persones relacionades amb l’esport que han patit aquesta dolència de forma molt severa. Potser això farà que es doni a conèixer i susciti un major interès de cara a ser estudiada. Tant de bo!\nAdriana, 24 d’abril de 2018\nAviat farà un mes de la darrera entrada d’aquesta sèrie en què, a tall de balanç, facilitava algunes dades quantitatives dels sis primers mesos d’aquesta DSR. Entre aquestes dades hi havia el nombre de visites a diferents professionals sanitaris, comptador que a dia d’avui podria actualitzar, però ara mateix no ve al cas.\nEl que sí que vull fer és recordar les paraules següents: en cada un d’aquests professionals hi he trobat una persona amb una mirada franca, un diàleg sincer “de tu a tu” on han sovintejat paraules com paciència, lentitud o, fins i tot, putada, que no amaguen aquesta sensació de desconeixement que ens desconcerta a tots.\nHe de reconèixer que tot i que la primera part de la frase fa que em senti ben tractada, sovint pesa més tot el que envolta la segona part: el refotut desconeixement d’aquesta malaltia. I això sí que m’atabala.\nTal com vaig esmentar en una altra entrada, en el diagnòstic i tractament hi intervenen diferents especialitats mèdiques i, tot i que algunes visites es produeixen amb més freqüència que d’altres, podríem dir que es van repetint amb un ordre relatiu; de manera que vaig passant per les diferents especialitats: família, traumatologia, anestèsia/unitat del dolor i rehabilitació. I quan s’acaba la ronda, la tornem a començar. I sort n’hi ha!\nCom que ja he fet unes quantes vegades la ronda, tinc més o menys clar qui s’ocupa de cada un dels aspectes que envolten el meu problema, però tal com he verbalitzat en més d’una d’aquestes visites, sovint tinc la sensació de no acabar de saber qui mena aquesta nau.\nFruit d’aquesta meva inquietud, manifestada a més d’un facultatiu, en una de les visites el doctor em va explicar l’acudit dels metges que van a caçar ànecs. Crec que no l’havia sentit mai abans, però sembla força encertat en el cas que ens ocupa.\nEscorniflaire com sóc, he fet la cerca d’aquest acudit i n’he trobat unes quantes versions que, protagonitzades per metges de diferents especialitats, tenen un argument i un final força semblants.\nAmb tot el respecte per la professió mèdica i tot l’afecte que es mereixen tots i cadascun dels professionals que em tracten, comparteixo aquesta versió de l’acudit que he trobat en format imatge i que trobo que té prou gràcia.\nAdriana, 9 d’abril de 2018\nImatge extreta de PSPIO\nDes que em vaig posar el llaç groc al pit, han estat diverses les reaccions que aquest objecte ha despertat: algunes persones s’han interessat pel significat d’aquest símbol, altres m’han demanat com aconseguir-ne un i en més d’una ocasió n’he repartit dels que duia a la butxaca. Tot just fa quatre dies en vaig regalar a un matrimoni d’Eibar i a un altre d’Alemanya.\nFins avui, només m’havien increpat una vegada. Això va ser ja fa uns quants mesos quan em vaig creuar pel carrer amb un home gran, tirant a vell, que va remugar no sé què sobre els “llaços grocs”. El poc que vaig entendre va ser suficient com per saber que l’avi, amb les seves paraules, manifestava el seu desacord amb el fet que anem pel món amb un llaç groc al pit.\nAvui al migdia m’he trobat involucrada en una conversa que ha començat mig en broma i ha acabat del tot malament. El llaç groc ha estat el detonant i jo, per segona vegada, m’he sentit increpada. Perquè després diguin que els independentistes som tumultuosos i violents.\nEls protagonistes hem estat: un avi que fa cinquanta-dos anys que va arribar a Olot procedent “del pueblo” i que parla en un andalús digne de la Susana Diaz (x); un home català fins al moll de l’ós que s’ha mostrat partidari de Cs i es referia a la seva líder amb les paraules “la guapa” (per cert, força sexista i despectiu) (y); un home gran, amable, de la broma i que porta un llaç groc al pit (z); un home que no havia vist mai i que a partir d’avui recordaré (w), i una servidora (a).\nFins i tot m’atreviria a dir que les cinc persones que hem estat protagonistes de la conversa representem una mica la societat catalana. Analitzem-ho. Per activitat laboral: tres jubilats, un no se sap (possiblement aturat) i una servidora que està de baixa. Per sexes: quatre homes i una dona. Per edat: dos per damunt dels vuitanta, un per damunt dels setanta i dos entre cinquanta i seixanta. Per color de cabell: tots cinc, del gris al blanc. Per llengua vehicular: tres catalans i dos castellans. Per educació: quatre persones respectuoses amb les diferents maneres de pensar i una totalment intransigent.\nEstava asseguda tranquil·lament en aquella mena de banc del si no fos tot esperant l’arribada del bus urbà que m’havia de dur a l’hospital. Se m’han assegut al costat dos dels homes descrits més amunt (x i y). La conversa era banal: el temps i l’horari del TPO. A l’altre costat del vidre de la marquesina veia un home que m’anava mirant feia estona (w) i que s’anava acostant (com qui busca brega). Tot d’una arriba el senyor del llaç al pit (z) i saluda als seus coneguts. Entre ells fan broma –com tants altres dies- que si tu ets dels d’en Franco, que si tu que portes aquest llaç que no serveix per a res, que si ja ho veuràs, que si naps i que si cols... Amb aquestes que el senyor partidari de “la guapa” em fa notar –com si jo no ho sàpigues- que també porto el llaç groc i jo que li responc “oi tant” i li explico els motius. Fins aquí, una conversa amb punts de vista diferents, però amb seny i tolerància es pot parlar de tot.\nL’home de fora de la marquesina (w) s’ha anat acostant fins que s’ha posat a la nostra conversa i ha dit, en llengua castellana, unes barbaritats descomunals: que si estan a la presó és perquè “algo habrán hecho”, que si els independentistes voleu fer fora de Catalunya els que no pensen com vosaltres, que si quan “la guapa” guanyi els que haureu de marxar sereu vosaltres, que si tot això ho va començar en Mas, que si ja ve de la guerra civil... He intentat intervenir per desmentir algunes d’aquestes barbaritats i no me n’he sortit de cap manera. Amb paraules textuals m’ha etzibat frases com “tu a mi no me tienes que decir nada”, “yo no escucho a nadie”, “ callate”... Arriba el TPO i ens posem a la cua per pujar, li ofereixo que pugi primer ell i ho rebutja al mateix temps que m’etziba un insult. Una mica espantada i força exaltada, però amb un to mig amable li he demanat si em podia repetir el que m’acabava de dir i s’hi ha negat.\nLa situació ha estat força desagradable. Segurament no he estat a l’altura que les circumstàncies mereixien. Ara mateix em costa molt trobar les paraules adequades per acabar aquesta entrada, per això i per no escriure res tan gruixut que més endavant me’n pugui penedir, ho deixaré amb un QUINA LLÀSTIMA!\nEtiquetes: independència, política, societat, vivències


Eleccions municipals 2015: Collboni promet cobrir la ronda de Dalt a Horta i Nou Barris | Catalunya | EL PAÍS Catalunya\nCollboni promet cobrir la ronda de Dalt a Horta i Nou Barris\nEl candidat socialista diu que Trias no és fiable perquè promet i no compleix\nBarcelona 10 MAI 2015 - 22:27\tCEST\nActe electoral de Jaume Collboni a la Barceloneta. PSC Barcelona\nBarcelona té un deute històric amb els barris del nord, Horta-Guinardó i Nou Barris, ja que molts van ser tallats per la meitat quan es va fer la ronda de Dalt. “I ha arribat l'hora de compensar els veïns amb la cobertura que possibiliti la connexió dels barris i una millora notable de la seva qualitat de vida, ja que són els que pateixen més la contaminació i el soroll”, va assegurar diumenge el candidat socialista, Jaume Collboni, en un acte de campanya en un d'aquests barris, el del Guinardó. Barris, com Sant Genís, Montbau, la Teixonera i Horta, al districte de Horta-Guinardó; i els de Canyelles, Guineueta, Roquetes, Verdum, Trinitat Nova i Prosperitat, a Nou Barris; treuen el cap a la ronda, una zona àmplia en la qual viuen 80.000 persones.\nDe fet, va ser una iniciativa del grup municipal socialista – amb el suport del govern de Xavier Trias- la que ha suposat una partida de 4,5 milions d'euros –dins del pacte pressupostari per als comptes d'aquest any- per dur a terme els projectes executius per al cobriment d'un tram de la ronda de 5,3 quilòmetres. “Els primers estudis ja es van fer fa quatre anys però el govern de CiU els va deixar en un calaix”, va remarcar l'alcaldable del PSC, que no perd cap oportunitat per atacar qui considera el seu principal contrincant, l'alcalde: “No és de fiar perquè fa quatre anys va prometre inversions als barris i no ho ha fet. En comptes d'invertir a Pere IV per crear una nova zona d'indústria neta i de nova residència, ho ha fet al passeig de Gràcia i al centre de la Diagonal”.\nUna altra cosa és el pressupost que pugui tenir la cobertura de la ronda, una obra d'infraestructura molt important que requerirà una inversió multimilionària. Collboni no es vol arriscar i es limita a dir que el cost pot variar molt en funció dels trams que es poguessin cobrir finalment: entre 70 i 400 milions. En tot cas, sosté que la prioritat és invertir on viu la gent i no en altres zones, com la del Morrot, un projecte estrella de Trias quan es va presentar a les passades eleccions municipals, on no hi viu ningú.\nI si al matí, des del Guinardó, Collboni es va referir a projectes dels barris del nord de la ciutat; a la tarda, a la Barceloneta, es va comprometre a derogar el pla d'usos de Ciutat Vella, aprovat aquest mandat amb els vots de CiU i del PP. Un pla d'usos, ha destacat el candidat del PSC, que ha suposat la construcció i la concessió de llicències per a més hotels: “I no fa falta aquesta concentració hotelera al cor de la ciutat”. Quant a la taxa turística que es recapta, que la calcula en 200 milions en quatre anys, el candidat socialista afirma que tot el que se n'ingressi ha de revertir a la ciutat, concretament als barris que la suporten més.


Vint-i-set empreses de la Terra Alta i la Ribera d’Ebre opten als ajuts LEADER de desenvolupament rural - Imagina Ràdio\nFomentar inversions que generin activitat econòmica en les zones rurals. Aquest és l’objectiu dels ajuts LEADER de desenvolupament rural de la Unió Europea. En la darrera convocatòria de les subvencions que va acabar el 15 de gener i que correspon encara a l’exercici del 2019, s’hi han presentat vint-i-set empreses i entitats (8 de públiques i 19 privades) de la Terra Alta i la Ribera d’Ebre. D’entre les 19 de privades, n’hi ha un 57% que són empreses de serveis, un 16%, empreses del sector de la restauració i hoteleria i un 27% del sector agroalimentari. Totes elles han presentat projectes amb una inversió mínima de 12.000 euros sense IVA i amb el compromís que l’activitat es mantindrà durant cinc anys.\nUn cop tancada la convocatòria, l’ajut sol·licitat s’enfila a 1.591.264,40 €. Com que la dotació pressupostària del programa LEADER d’aquesta convocatòria és de 665.047,32 €, s’ha obert un procés de valoració dels projectes per unes comissions d’elegibilitat i tècniques que decidiran quins són els projectes que, finalment, podran rebre els diners. La resolució es donarà a conèixer al juny. Aquests ajuts, gestionats pel Consorci Intercomarcal d’Iniciatives Socioeconòmiques Ribera d’Ebre i Terra Alta (CIS), generen un efecte multiplicador al territori, ja que per cada euro de despesa pública, aproximadament s’acaba invertint el triple en despesa privada. A més afavoreixen la creació i el manteniment de llocs de treball al territori rural.\n23 milions d’inversió generats a Catalunya\nEn l’àmbit català, s’hi han presentat 419 sol·licituds, d’entre les quals es calcula que se’n validaran 250, que generen uns 23 milions d’euros en inversions, 200 llocs de treball directes i 1.000 d’indirectes. Aquesta convocatòria, els ajuts destinats a tot el conjunt de Catalunya sumen un import de 7.666.666 euros, cofinançats pel Departament d’Agricultura, Ramaderia, Pesca i Alimentació i el Fons Europeu Agrícola de Desenvolupament Rural (FEADER).\nL’objectiu d’aquests ajuts és fomentar inversions que generin activitat econòmica en les zones rurals, la creació i manteniment de llocs de treball, principalment de dones i joves. Estan adreçats, per exemple, a actuacions per a la millora dels processos de transformació i comercialització dels productes agraris, la creació i desenvolupament de microempreses i PIMEs, el foment d’activitats turístiques, i la conservació i millora del patrimoni rural.\nArticle anteriorNou repte solidari del Banc dels Aliments: “600 km nonstop contra la fam”\nArticle següentLa Comarca del Montsià aposta per la reactivació econòmica i l’ocupació


Joc Bouncing Balls Online. Jugar gratis\nJuga el joc Bouncing Balls En línia:\nDescripció del joc Bouncing Balls\nEn aquesta aplicació, vostè es trobarà al davant del panell mòbil, amb un munt de boles de colors. La dificultat és que la bola serà cada vegada més a prop. Per tant, la seva tasca el més aviat possible ordenar-los per tons. Per tant, per a cada combinació reeixida serà atorgat punts de bonificació. Si cal, sempre es pot prendre l'ajuda fent clic a un botó en forma d'un signe d'interrogació. . Juga el joc Bouncing Balls en línia.\nCaracterístiques tècniques del joc Bouncing Balls\nJoc Bouncing Balls ha afegit: 04.04.2015\nEl joc es juga: 568 vegades\nEls jocs com el joc Bouncing Balls\nDescàrrega del joc Bouncing Balls\nInsereix el joc Bouncing Balls a la seva pàgina web:\nPer inserir el joc Bouncing Balls a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc Bouncing Balls, copiar i enviar l'enllaç a un amic o els teus amics, compartir el joc amb el món!\nAmb el joc Bouncing Balls, també va jugar al joc:


Una caminada de nassos | INS Roquetes\nL’objectiu d’enguany és fer un “lipdub” a l’escola per continuar finançant la campanya “Per la Marató, nassos i somriures de pallassos“, la qual recapta diners mitjançant la venda de nassos de clown a 1 euro. Per això els nostres alumnes de 1r d’ESO participaran el dimecres 7 de desembre en la gravació del lipdub a l’escola i estaran venent nassos al pati fins el 16 de desembre .\nEn aquesta ocasió La Marató de TV3 lliurarà les donacions rebudes a diversos projectes d’investigació sobre els ictus i les lesions medul·lars i cerebrals traumàtiques. Aixií mateix, us recordem que els diners recollits amb la funció realitzada al mes de maig passat del nostre musical “Nits d’estiu” aniran també a parar íntegrament a aquest projecte.\nPer això, un any més, us animem a participar en la caminada i xocolatada popular del dia 18 de desembre al matí. Hi haurà moltes sorpreses i es garanteixen somriures i bon ambient.\nHORA: 10 del matí RECORREGUT: Des del Poliesportiu fins a l’Hort de Cruells, pel carrer Major


Tots els serveis són gestionats de manera que es minimitza la seva repercussió sobre l’entorn.\nLa residència ofereix als seus hostes un servei dietes variades i saludables elaborades sempre a partir de productes de mercat, frescos, ecològics i de proximitat. En el cas que la persona resident ho necessiti pot demanar els àpats per emportar.\nD’acord amb els criteris de sostenibilitat amb què es gestiona Green District, la restauració de l’establiment s’acull a la filosofia dels moviments Quilòmetre 0 i Slow Food, que advoquen per una alimentació sana basada en la producció alimentària local, el que redueix l’impacte ambiental del transport i protegeix la diversitat de les varietats autòctones.\n· *Preu per dia\nHabitació compartida: 37€ 10% IVA inclòs persona / dia (inclou esmorzar i sopar).\nHabitació doble per ús individual 47€ 10% IVA inclòs persona / dia (inclou esmorzar i sopar).\n· Habitació doble compartida + ½ Pensió (7 dies): 748€ persona / mes\nTu estudia, nosaltres cuinem per a tu!\nEsmorzar i sopar 7 dies de la setmana.\nPlànol estàndard habitació doble compartida. Mínim 15 metres quadrats\nLa residència disposa de serveis bàsics que ja estan inclosos en el preu de l’habitació:\nÚs de cuina amb utillatge.\nEspai per aliments i utensilis.\nNeteja del espais comuns, diària.\nConsums d’aigua, electricitat, gas i calefacció.\n* Les especificitats en el menú s’hauran d’indicar.\n· Habitació doble per ús individual + ½ Pensió (7 dies): 868€ persona / mes:\nPer qualsevol dubte que puguis tenir contacta’ns a través del correu electrònic info@greendistrict.cat, trucant al +34 678 125 074 o bé a través del formulari.\nSol·liciti la plaça


Una jornada de decepcions\nActualitzada 03/08/2021 a les 08:06\nLydia Valentín, aspirant a medalla en halterofília, decideix retirar-se per uns problemes físics || Cáceres es queda a 3 centímetres del bronze en llargada i els equips d'handbol i hoquei femenins cauen eliminats\n© Lydia Valentín va haver de competir en 87 quilograms després d'un canvi de normativa.\nAFP7 / EUROPA PRESS\nLa delegació espanyola va tancar la desena jornada dels Jocs Olímpics de Tòquio amb una decebedora actuació i cap medalla.\nLa triple medallista Lydia Valentín va haver de retirar-se de la prova de 87 quilograms d’halterofília a causa d’uns problemes de maluc. L’ascens de categoria, a què es va veure obligada a causa del canvi de reglamentació, va acabar passant-li factura i a punt va estar de no arribar ni a competir.\nLa pujada de 12 quilos va acabar minvant el seu maluc i va haver de competir infiltrada. La del Bierzo no va poder reprimir les llàgrimes després de la competició i va carregar contra la Federació Internacional. “Al final fa sempre el que vol. El normal seria que hi hagués un consens amb els esportistes. Vaig estar pensant dies enrere si no competir, era una decisió que únicament havia de prendre jo. Vaig decidir competir i donar la cara”, va manifestar la levantadora.\nEusebio Cáceres va assaborir durant uns segons la medalla de bronze de salt de llargada, amb un últim intent de 8,18 metres. El grec Miltiadis Tentoglu va saltar directe a l’or amb 8,41 metres, la mateixa marca que el cubà Juan Miguel Echevarría. La medalla de bronze també va ser per a Cuba. Maykel Masso va acabar tercer amb 8,21 metres. “Es pot veure d’una altra manera, però no crec que hagi fallat, o que ells hagin tingut sort. És que ells han estat millors”, va manifestar l’alacantí després d’acabar quart.\nA més, Orlando Ortega, subcampió olímpic de 100 tanques, pateix una lesió muscular als isquiotibials i no podrà competir a Tòquio. “Ha estat una llàstima aquesta petita ruptura que he tingut a l’ísquio, però continuarem intentant-ho, seguirem endavant, això simplement és una entrepussada en el camí”, va assenyalar Ortega.\nEl subcampió olímpic de 100 tanques no podrà competir a causa d’una lesió als isquiotibials\nPer la seua part, la selecció femenina d’handbol es va acomiadar dels Jocs Olímpics al perdre en el seu últim partit del grup davant de Rússia (31-34) i, posteriorment, Hongria va guanyar el seu duel contra Suècia (26-23) i va enterrar definitivament les seues opcions d’avançar a quarts. Les de Carlos Viver necessitaven sumar almenys un punt per assegurar-se els encreuaments. “Ser als Jocs és un èxit rotund. No ha pogut ser. Ara queda l’equip masculí i tinc tota la confiança que puguem passar a aquestes il·lusionants semifinals, la qual cosa seria un assoliment per a l’handbol espanyol i un puntet més per a alguns jugadors”, va manifestar el president de la Federació Espanyola d’Handbol, Francisco Blázquez.\nTambé es va acomiadar de Tòquio la selecció femenina d’hoquei sobre herba, al caure en quarts de final davant Gran Bretanya, selecció que defensa l’or aconseguit a Rio 2016 i que es va imposar en els shoot-outs (0-2) després d’acabar el temps reglamentari amb empat (2-2). L’encert de Hanna Martin, Sarah Jones i de Madeleine Hinch a la porteria, aturant tres dels quatre llançaments de les espanyoles, van acabar amb el somni olímpic d’un equip que va anar de menys a més a Tòquio i que va tutejar les vigents campiones en un partit que va remuntar dos vegades per forçar el desempat en penals.\nTampoc hi haurà medalla en la competició de vòlei platja. La parella Pablo Herrera-Adrián Gavira va ser eliminada en vuitens pels russos Viatxeslav Krasilnikov i Oleg Stoianovski, campions del món el 2019, que es van imposar per 2-0 (22-20 i 21-17). En la sessió matinal havien caigut, també a vuitens, Liliana Fernández i Elsa Baquerizo per 2-0 (21-13 i 21-13) davant de les canadenques Sarah Pavan i Melissa Humana-Paredes.


S’acaba el rodatge de la segona temporada de “Cites” – Barnafotopress\nS’acaba el rodatge de la segona temporada de “Cites”\nPublicado por A.Roca el marzo 26, 2016\nAquest dijous, 24 de març, s’ha acabat el rodatge de la segona temporada de “Cites”. La sèrie de TV3, basada en el format original d’Entertainment One Television International Ltd. i produïda per Arca Audiovisual (grup Filmax), s’estrenarà el 2 de de maig per substituir, en el “prime time” dels dilluns, “Nit i dia”.\nAmparo Moreno comparteix un gintònic amb Manel Barceló. Seran en Pere i la Maria en la ficció. Són dos dels actors que han estat rodant aquesta setmana a Barcelona, l’última de rodatge de la segona temporada de “Cites”, la sèrie sobre les relacions de parella a través d’internet.\nNoms com Julio Manrique, Núria Gago, Alain Hernández, Llorenç González, Álvaro Cervantes, Marcel Borràs, Alba Ribas, Marina Salas, Nao Albet, Anna Moliner, Anna Casas, Alfonso Bassave, David Marcé, Pep Munné, Carme Elias i Paula Malia, entre d’altres, formen part de la llista d’intèrprets de la nova temporada.\nEls nous capítols de “Cites” incorporaran personatges nous i començaran noves històries que aportaran sensacions i matisos diferents al particular món de les cites per internet: fantasies de parella, relacions intergeneracionals, amor a la tercera edat, doble vida…\nAmb un to més de comèdia romàntica, la segona temporada de “Cites” tindrà més energia i serà més fresca. Es deixarà anar una mica més la timidesa pròpia de la primera cita i, en canvi, es buscarà gaudir més del viatge. També s’obrirà el vessant de relacions. No seran només joves els protagonistes de les cites, s’amplia el camp als sèniors per parlar, també, de gent que tenen una vida al darrere: que han tingut matrimonis, que han tingut moltes experiències personals i ara s’han d’enfrontar a una cita.\nNo tot seran primeres trobades tampoc. La sèrie mantindrà alguns dels personatges que l’espectador ja coneix i mostrarà l’evolució de les seves històries una mica més enllà d’on es van deixar. Repetiran algunes cares conegudes de la primera temporada, com Isak Férriz (Martín), Bea Segura (Blanca), Laia Costa (Paula), Nausicaa Bonnín (Sofia), Júlia Molins (Ona) i Biel Duran (Àlex).\nAmparo MorenoBarcelonaCitasCitesManel BarcelóSerie CitesTV3\nEntrada anterior Entrevista a l’equip artístic del musical “Tots som Anna Allen”, que es pot veure a l’Almeria Teatre de Barcelona\nEntrada siguiente Jordi Gracia “Cervantes no vive El Quijote como una culminación, sino como una forma de transgredir lo que él mismo había respetado, como límite a la creación literaria”


El (nou) finançament dels partits polítics (Joan Contijoch)\nEl (nou) finançament dels partits polítics\n4 min. 08/09/2014 19:30\n260x366 El (nou) finançament dels partits polítics / XAVIER BERTRAL El (nou) finançament dels partits polítics / XAVIER BERTRAL\nActualment està en tràmit parlamentari el projecte de llei orgànica de control de l’activitat econòmica dels partits polítics, en virtut de la qual es modifiquen la llei orgànica 8/2007 sobre finançament dels partits i la llei orgànica 6/2002 de partits polítics.\nEls pressupostos generals de l’Estat de l’any 2014 van concedir les següents partides per al finançament dels partits polítics: 52.704.140 € per al finançament de l’activitat política, 29.340.000 € per cobrir les despeses electorals i 2.706.200 € per cobrir les despeses de seguretat. En total, un import de finançament públic de 84.750.340 €. Des d’una perspectiva àmplia i general es pot considerar un import molt elevat (que ho és), però al meu entendre el problema no és tant l’import global sinó la manera de distribuir-lo, el control (i eficiència) en la seva despesa i en la transparència.\nEl finançament dels partits a l’estat espanyol es divideix entre el finançament públic i el privat. El públic està format per dues potes: la primera, per finançar la seva activitat política (llei orgànica 8/2007), formada pels diners que reben els partits en funció dels escons i el nombre de vots; la segona, per finançar la despesa electoral (llei orgànica 5/1985). El primer buit normatiu es dóna respecte de la partida per finançar l’activitat política (52.704.140 €), ja que, d’aquesta, el 70% se la reparteixen els dos grans partits espanyols (PP-PSOE), atès el seu nombre d’escons i vots. Cal recordar que aquesta partida s’ha reduït en un 40% en els darrers dos anys. El segon buit, en aquest cas per finançar l’activitat electoral, és que únicament se subvenciona aquells partits que hagin obtingut representació en els darrers comicis, de manera que si competeixen nous i antics partits, les ajudes no són les mateixes.\nPel que fa al finançament privat, es divideix entre les aportacions dels afiliats (les quotes de militància oscil·len normalment entre els 30 € i els 120 € anuals) i les donacions privades que puguin fer persones físiques i/o jurídiques, amb un límit de 100.000 € per any.\nRespecte al projecte de llei, considero que hi ha tres punts que s’haurien de ressaltar per donar a conèixer el seu veritable objectiu: 1) es limita encara més el finançament públic dels partits polítics, ja que no podran rebre subvencions mentre no estiguin al corrent de les seves obligacions tributàries i de la Seguretat Social; 2) no es crea cap pla extraordinari per a la reestructuració financera dels partits polítics, i 3) es limita el finançament privat únicament a les donacions de les persones físiques.\nLa finalitat del punt 1 és que només perdurin els partits de masses com el PP (850.000 afiliats) i el PSOE (240.000 afiliats), que són els que garanteixen el manteniment de les vetustes institucions de l’Estat i de la seva unitat. L’objectiu del punt 2 és una actitud hipòcrita, perquè cal recordar que els partits expressen el pluralisme polític; ¿es poden rescatar bancs però no el principal instrument de la democràcia? ¿No seria el més políticament correcte? En relació al tercer punt, a Catalunya hi ha empresaris amb vocació de país que fan donacions perquè el procés tiri endavant, i això no interessa als grans partits ni a la capital. On es produeixen més donacions de tot l’Estat, a part de la capital, és a Catalunya, i això resulta que ara es prohibeix.\nEl lector pot pensar que aquesta mesura és idònia per evitar casos de corrupció, però cal recordar que l’any 2012 ja es va establir que les persones jurídiques que fessin donacions no poguessin tenir cap vincle contractual directe o indirecte amb l’administració pública; però, esclar, el populisme funciona i, si beneficia els grans, millor. A Alemanya no hi ha límits per fer donacions i, alhora, es fa servir la fórmula de rebre subvencions públiques en funció de les donacions obtingudes (una bona forma per incentivar a rebre diners públics); a Portugal els partits tenen subvencions “indirectes” (un conjunt de beneficis com exempcions en el pagament de l’IVA, IBI, etc.); al Regne Unit es permet fer donacions de diners, béns o serveis (per exemple, patrocinar un acte electoral); i no cal parlar del sistema dels EUA, fonamentat en les donacions.\nEn aquest sentit, cal despenalitzar públicament el finançament privat dels partits i ser realistes. Aquest projecte de llei s’ha d’analitzar amb lupa perquè la seva finalitat ulterior té molt a veure amb el que està passant a Catalunya i, alhora, caldrà que els partits es destapin i comencin a parlar en idioma europeu: que presentin propostes políticament incorrectes però que fan que el sistema democràtic funcioni. No es pot escanyar els partits limitant el finançament públic i, alhora, no establir noves fórmules de finançament privat.


Nou CO Paideia – Fundacio 1957\nHome/Nou CO Paideia\nEl maig de 2017 la Fundació 1957 va adquirir un local al carrer Floridablanca de l’Eixample de Barcelona després que l’espai del Centre Ocupacional Paideia del carrer Mejia Lequerica, situat a Les Corts, es quedés petit.\nL’ampliació del Taller Ocupacional Paideia, inaugurat el novembre de 2018, permetrà oferir oportunitats de futur a joves majors de 18 anys i donar continuïtat al projecte educatiu i d’inclusió laboral després de l’etapa escolar. Aquest nou espai tindrà capacitat per, aproximadament, 90 usuaris.\nAquest projecte no hauria estat possible sense la col·laboració i l’esforç de tots. Gràcies a totes aquelles persones que vau voler sumar-vos a través de la Campanya Suma’t Paideia.


ESGLESIA DE MANACOR: DÉU VERTADER\nDÉUS PER NO CREURE\nAquest és el Fill de Déu.\nSabem que les gents que conegueren a Jesús quedaren impressionades perquè mostrava una autoritat nova. Però, tal volta, més d'un se demanava: «¿què pot ensenyar-nos Jesús als homes d'aquest segle? ¿Què ens pot dir que no sapiguem?\nEl primer que Jesús ensenya és a creure en el Déu vertader. D'ordinari, els homes ens posem devant Déu amb la mateixa actitud d'egoisme, engany, auto-defensa amb que ens posem devant els altres. No ens fiem d'Ell. Temem que vingui a destorbar nostres plans, desitjos i ambicions. I, sense adonar-nos,construïm aquests falsos déus que un teòleg anomena: “déus per a no creure».\nEstà, en primer lloc, «el Déu tapaforats». Són molts els que acudeixen a Ell, com si Déu hagués son poder en afavorir-los a ells i en arreglar el món al seu gust. Després se queixen de que Déu no fa tal o qual cosa, no posa remei als problemes com ells entenen que hauria de fer. Jesús ens ensenya, per contra, que Déu no està aquí per a complaure nostres gusts o suplir nostra falta de responsabilitat, sinó per a fer-nos més responsables devant nostra pròpia vida.\nSe pot pensar fàcilment en un «Déu apàtic», un Déu llunyà i fred, insensible a nostres penes i necessitats. Jesús ens revela, per contra, a un Déu proper, enemic de tot el que esclavitza i fa sofrir l'home, interessat en conduir la història i la conducta dels homes cap el bé i la felicitat de tots.\nUn «Déu sàdic», convençuts de que a Déu li agrada més el sacrifici i sofriment dels homes que la vida gojosa i feliç. Inclus pensen que Déu sols ha quedat satisfet gràcies a la sang del seu Fill, quan tot el Nou Testament ens diu que Déu ens perdona i estima de manera absolutament gratuïta, i la mort de Jesús és precisament el testimoni més evident de que Déu ens estima, inclus quan els homes crucifiquem al Fill que més estima.\nAltres, imaginen a un «Déu interessat». Estem tan avesats a que entre nosaltres quasi res se dóna gratuïtament, que no podem pensar que Déu sigui absoluta gratuïtat. Tanmateix, Jesús ens revela que Déu és amor gratuït, pur goig de donar. Que Déu ens estima perquè sí, perquè ser Déu és estimar, donar-se, comunicar-se, donar la felicitat total a l'ésser humà.\nEstà també «el Déu policia, jutge i botxí» que ens aguaita per tot per a agafar-nos en pecat i descarregar sobre nosaltres el pes implacable de la Llei, «el Déu de l'orde i la seguretat», que defensa els interessos d'aquells als que els va bé... En veritat, els homes som capaços d'imaginar qualsevol cosa de Déu.\nMolts que se diuen ateus o incrèduls farien lloc a Déu en llurs vides si els ajudàs qualcú a intuir i conèixer al Déu vertader que se'ns revela en Jesucrist. Jesús no és un teòleg, ni un profeta més. Com diu el Baptista, «aquest és el Fill de Déu».\nPublicat per Joan a 6:13


Patxi López avança la investidura a l'1 de març entre crítiques de PP i Podem - Diari de Girona\nPatxi López avança la investidura a l'1 de març entre crítiques de PP i Podem\nHo justifica afirmant que és l'única opció perquè si hi ha comicis se celebrin en diumenge\nmadrid | efe/ddg 24.02.2016 | 07:09\nLa investidura del líder socialista, Pedro Sánchez, s'ha avançat al proper 1 de març, en una polèmica decisió que va anunciar el president del Congrés, Patxi López, i que va rebre les crítiques del Partit Popular i Podem. El debat d'investidura començarà així el dimarts dia 1 a la tarda amb la intervenció de Sánchez -sense límit de temps- per explicar el seu programa de Govern, i continuarà a les nou del matí del dia següent amb les intervencions dels grups, les rèpliques del candidat i la primera votació.\nSi, com es preveu, el líder socialista no aconsegueix ser investit en la primera votació, per al que requereix majoria absoluta, la segona, en què en tindria prou amb la majoria simple, tindria lloc igualment el dissabte 5 de març.\nPatxi López va justificar l'avançament en la necessitat de quadrar les dates perquè, cas de no haver-hi investidura, les noves eleccions se celebrin el diumenge 26 de juny, ja que és necessari que el Butlletí Oficial de l'Estat (BOE) publiqui el decret de convocatòria el 3 de maig. La Constitució estableix un termini de dos mesos, «a partir de la primera votació d'investidura» per a la dissolució de les Corts i la convocatòria de noves eleccions, als quals cal afegir els 54 dies que, segons la normativa electoral, han de transcórrer per a la celebració dels comicis.\nLa proposta de López va ser avalada pel PSOE i Ciutadans i criticada pel PP, que es va oposar a que el primer dia de debat parli només Sánchez, i per Podem, que, tot i que va mostrar el seu acord amb l'avançament, va demanar que la sessió comenci el dia 1 al matí i no a la tarda. Davant el desacord, López va fer ús de la seva potestat com a president per ordenar el debat «amb garanties de seguretat». El portaveu del PP al Congrés, Rafael Hernando, va acusar el president del Congrés d'actuar «al servei» de Pedro Sánchez.\nERC anima Podem a «no rendir-se». Espanya Internacional


Ascens històric del CF Reus B Cambrils | Canal Reus TV\nAscens històric del CF Reus B Cambrils\n21:02 - 17 juny 2017\nEl filial del Club de Futbol Reus Deportiu ha superat l'eliminatòria contra la Unió Esportiva Sants i puja a Tercera Divisió Nacional. El conjunt de Lluís Albesa ha empatat 1-1 al Camp Municipal de Cambrils fent vàlid el resultat de l'anada.\nAscens històric. No hi ha cap altra definició. El filial del CF Reus, el Reus B Cambrils, ha ascendit a Tercera Divisió Nacional després de superar l'eliminatòria de play off d'ascens contra la Unió Esportiva Sants. Serà la primera vegada que un filial roig-i-negre competeix en aquesta categoria. Malgrat la fita, el camí per arribar-hi no ha estat gens fàcil. Cal recordar que els cambrilencs han disputat el play off d'ascens després de desaprofitar l'oportunitat de l'ascens directe.\nEn el partit d'anada el CF Reus B Cambrils va guanyar 1 a 2 al camp de l'Energia. Avui a casa, el filial roig-i-negre no ha sortit gens còmode. El conjunt de Lluís Albesa s'ha vist superat per la Unió Esportiva Sants. Els visitants han dominat pràcticament tot el partit fent lluir a Antonio Sillero, porter local. La primera part ha tingut un clar domini barceloní. El Sants s'ha avançat al marcador al minut 44' gràcies a un gol de Borrull. El CF Reus B Cambrils ha hagut de treballar de valent per tal de controlar l'eliminatòria. Els jugadors del filial s'han mostrat imprecisos i han gaudit de poques ocasions de gol. Malgrat això, en una de les aproximacions roig-i-negres han perforat la porteria del Sants. Al minut 75' Marcel Messeguer ha restablert el marcador després d'una gran rematada de cap. Amb l'1-1 a l'electrònic el Sants necessitava dos gols per superar l'eliminatòria o bé un per anar a la pròrroga. Finalment, tot i els nervis finals, el CF Reus B Cambrils ha aconseguit mantenir el marcador fins el xiulet final de l'àrbitre.\nEl CF Reus B Cambrils ascendeix a Tercera Catalana i engrandeix la gran temporada del conjunt roig-i-negre. L'equip de Lluís Albesa assoleix el segon ascens consecutiu i firma un registre espectacular a casa: en 2 anys només ha perdut 1 partit. L'any que ve el filial roig-i-negre competirà a la Tercera Divisió, una ascens clau pel desenvolupament del club.


Espanya va perdent, poc a poc, tota autoritat a Catalunya La República\nEspanya va perdent, poc a poc, tota autoritat a Catalunya\nL’Estat espanyol deu estar molt molest perquè poc a poc va veient que ha perdut tota autoritat a Catalunya. No els hi fem ni cas, no ens molestem a respondre, […]\nÈric Bertran 24/04/2015\nTé força gràcia aquesta situació perquè aquesta indiferència els mata, no poden fer res i és que els catalans ja hem desconnectat d’Espanya. Els uns perquè volem la independència i estem convençuts que aviat serem un Estat, els altres perquè no poden confiar en el seu Estat. I és que el seu és un Estat que molt amenaça però poc fa i ja sabeu que diuen per aquelles terres “perro ladrador, poco mordedor”.\nI, bromes al marge, ja els hi agradaria a molts mossegar ja, però estan lligats de mans i peus, no poden. Alguns pensen que Europa no intervindrà en aquest procés, però és evident que ja ho està fent; calmant a la fera, domant-la. I és que si aquesta mossega l’hauran de sacrificar.


Salou posa a disposició d’ADIF els terrenys per construir l’estació de tren provisional amb PortAventura | Notícies / Noticias Tarragona diari digital Tarragona21\nSalou posa a disposició d’ADIF els terrenys per construir l’estació de tren provisional amb PortAventura\nL’alcalde de Salou, Pere Granados, va manifestar, sobre aquest punt que “es tracta d’un edifici provisional, però amb tots els serveis necessaris pels usuaris del servei ferroviari, fins a la definitiva construcció de la nova estació” que, segons fonts del Ministerio, se’n podrien iniciar les obres aquest proper any. No obstant, l’alcalde lamentava el retard amb què s’havien fet les coses per part de l’administració competent de l’Estat, reponsabilitzant l’anterior govern del PP. Afegia que “gràcies a l’entrada del Govern socialista s’han desbloquejat i agilitzat els tràmits i estudis necessaris per executar els treballs pendents”, en referència al projecte de Corredor Mediterrani i l’estació de Salou. Granados va criticar la mala gestió del PP en temes com el desmantellament de la via del tren, l’estació Central de l’aeroport o la mateixa estació de Salou. Matisava que les conseqüències són que “no s’ha donat servei ni a Salou ni al territori”.\nPel batlle, un aspecte que cal tenir en compte i que es reflecteix en les ordenances aprovades són “les inversions en la millora de l’eliminació dels residus urbans que es duran a terme a la planta d’incineració”. Afegia que Salou és dels municipis on la taxa d’escombraries menys puja, però l’increment és necessari per tal de fer front a aquestes inversions necessàries.\nEl regidor Yeray Moreno va explicar que Salou és un dels 9 municipis pertanyents a la mancomunidad Sirusa, (Servei d’Incineració de Residus Urbans), la planta on es gestionen els residus del municipi. La Directiva 2010/75/UE sobre emissions industrials (DEI) obliga a fer una serie de reformes en dita planta per un valor de 75M€, 45M dels quals els aporten altres òrgans públics i 30M€ han d’aportar-los entre totes les poblacions membres de la Mancomunitat. Aquest càlcul s’estableix pels quilos que aporta cada municipi a la incineradora, i s’estableix un cost que a Salou serà del 10% per sufragar aquestes reformes.


IB3 | Sant Llorenç serà declarada zona catastròfica\nSant Llorenç serà declarada zona catastròfica\nPortada > política > Sant Llorenç serà declarada zona catastròfica\nEl president del Govern, Pedro Sánchez, ha transmès el seu condol als afectats per les pluges torrencials a Mallorca\nEl president del Govern, Pedro Sánchez, ha transmès el seu condol als afectats per les pluges torrencials a Mallorca. L’Executiu ha oferit “tots els recursos perquè puguin recuperar el dia a dia com més aviat millor”. Amb tot, ha confirmat que el Consell de Ministres podria declarar catastròfica la zona de Sant Llorenç.\nSánchez, que ha visitat la zona afectada per les intenses pluges, ha transmès als familiars dels morts el seu “respecte, afecte i empatia” i, després de destacar l’extraordinari treball dels cossos d’emergències, ha assenyalat que la prioritat és trobar amb vida a les cinc persones que segueixen desaparegudes.\n“El Govern no els ha de girar l’esquena”, ha insistit el cap de l’Executiu, qui ha explicat que dijous el Consell de Ministres iniciarà els tràmits per a la declaració de zona catastròfica i la immediata engegada de les ajudes econòmiques.


Jornada d’Innovació Social: La tecnologia avança com un nou concepte d’ajuda…estem preparats?\nAlzheimer Catalunya és una de les entitats organitzadores d’una jornada per aprofundir sobre futurs suports tecnològics que serviran per ajudar a la cura de persones.\nEl pròxim 17 de maig de 2018 se celebrarà la Jornada d’Innovació Social “La tecnologia avança com un nou concepte d’ajuda...estem preparats?”, un acte amb entrada oberta que té l’objectiu de donar a conèixer i aprofundir sobre com la ciutadania valora una possible incorporació de noves prestacions tecnològiques per a la cura de persones.\nOrganitzada per Eurecat - Centre Tecnològic de Catalunya, Alzheimer Catalunya i el Centre de Vida Independent, la jornada servirà per presentar diferents línies d’innovació en atenció centrada en les persones. Gràcies a l’experiència de treball de les entitats organitzadores, es mostraran exemples de com la tecnologia pot ser útil per personalitzar l’atenció als col·lectius més vulnerables i persones que tenen necessitats de cura no resoltes.\nL’horari de la jornada serà de 9 a 13h. Aquesta va dirigida a la societat civil, entitats del Tercer Sector, organismes públics, empreses i professionals de l’àmbit social. La ubicació de l’acte serà el Casal del Metge de Barcelona. Per assistir, pots clicar en el següent enllaç per fer la inscripció.\nCasal del Metge de Barcelona Via Laietana, 31 08003 Barcelona\nInnovació Social, accessibilitat i tecnologia, alzheimer catalunya, tecnologia


El Barça demanarà el sobreseïment del cas Neymar\nEl FC Barcelona i els advocats que defensen al club blaugrana, l'expresident Sandro Rosell i al president del FC Barcelona, Josep Maria Bartomeu van a demanar l'arxiu i el sobreseïment del cas Neymar davant el Jutjat d'Instrucció de Barcelona, després que l'Audiència Nacional s'hagi inhibit del cas.\nUna vegada aconseguida la primera 'victòria' davant la secció tercera penal de l'Audiència Nacional, ara els advocats de la defensa volen anar més enllà i sol·licitar l'arxiu definitiu de la causa, una vegada aquesta arribi als Jutjats d'Instrucció de Barcelona.\nAquest mateix divendres l'Audiència Nacional ha decidit enviar el 'cas Neymar' als jutjats de la capital catalana. En el seu acte, la secció tercera de la Sala penal de l'Audiència Nacional ha estimat en un autor els recursos d'apel·lació presentats pel president del FC Barcelona, Josep Maria Bartomeu, l'expresident Sandro Rosell i el propi FC Barcelona contra la sentència dictada pel Jutjat Central d'Instrucció número 5, que va rebutjar l'admissió de la qüestió de competència.\nLa Fiscalia sostenia que no havia d'acceptar-se el recurs perquè els fets es van cometre a l'estranger, a Brasil, on va ser fitxat Neymar, i per l'abast econòmic de l'operació i les seves repercussions. Però l'Audiència ha admès la tesi de la defensa que els fets van ocórrer a Barcelona, on el club té la seva seu.


Internet ja no és una opció - latira\nlatira / Empresa / Internet ja no és una opció\nRecordes aquells dies en què podies decidir si estar o no a internet? Dies en què podies pensar que la venda de taulell era l’única de qualitat? I fins i tot que la única experiència de compra real era la basada en el cara a cara? Em sap greu, avui he vingut a aixafar-te la guitarra. Internet no és una opció, sinó una obligació i una part molt important del teu negoci. Espero que li facis el cas que es mereix.\nLa covid ens ha ensenyat, de forma obligada, una altra manera de viure el nostre dia a dia. Gràcies a la pandèmia han nascut nous projectes i se n’han impulsat d’altres que feia temps que estaven esperant el seu moment. També ha llançat a la desgràcia negocis que haguessin estat entre nosaltres durant molts anys més. I fins i tot ha obligat d’altres empreses a cercar alternatives per a poder seguir endavant. No són temps fàcils, però molt em temo que ens hi haurem de resignar perquè la covid possiblement ha vingut per a quedar-se. Així doncs, si ens hi hem de resignar, intentem treure’n partit?\nTrenca la barrera de la pantalla\nInternet és una eina a favor dels comerços. De tu dependrà com la utilitzis. Primer de tot has de tenir clar que tant les xarxes socials com les comunicacions per correu electrònic i les botigues virtuals porten molta feina i no hem de caure en la temptació de pensar que amb obrir-les ja n’hi ha prou. No.\nPensa què has de comunicar i quins serveis ofereixes en línia. Si tu no ho tens clar, encara menys els teus possibles clients.\nUn cop sàpigues el què, posa’t en el com\nQuan ja hagis descrit els serveis que oferiràs en línia has de tenir clar quins seran els clients als que et voldràs dirigir. No caiguis en la temptació del tothom, perquè tothom és tot i res. Ni tothom necessita els teus productes, ni tothom està disposat a comprar, ni tothom està preparat per a comprar. Per tant, identifica bé qui és el teu client potencial.\nUn altre parany que has d’esquivar és el de pensar que tu ets el client ideal i només comunicar per a tu. Tu segurament ja saps moltes coses del teu sector. També les saben aquells que t’han de comprar? Pensa, doncs, quines són les necessitats del teu públic i dona’ls solucions. Recorda que si no ho fas tu ho farà un altre, i un ocell que vola és un client perdut.\nTroba moments per a dissenyar què és el que pots oferir per internet. Crea serveis per al teu públic objectiu. Aprofita les eines en línia.\nSigues creatiu i cenyeix-te als teus productes i serveis\nSi saps que tens internet per una banda i que tens una mar ple de peixos per l’altra, què et diferència de la competència? Per què els clients haurien de comprar els teus productes o serveis del teu comerç i no pas comprar-los a un altre?\nEt poso un exemple: un restaurant comunica pel seu compte d’Instagram que fa menjar per a emportar-se’n i que cada dia té un menú tancat de 12€. Què ha de fer per tal que els usuaris del barri li’l comprin?\nRecorda diàriament quins són els horaris de comanda i com fer la comanda\nPenja el menú del dia cada dia\nFes que la comanda sigui fàcil: si és per telèfon, que algú despengi. Si és per WhatsApp o missatge directe d’Instagram que algú contesti amb una confirmació.\nSembla de calaix, oi? Doncs us faríeu creus del munt de restaurants que no tenen en compte aquests tres punts bàsics.\nSoc conscient que adaptar-se al món en línia no és fàcil, i més tenint en compte que a vegades els sistemes digitals poden semblar molt complicats o fer mandra. Però és el que ens ha tocat viure. Sense voler ser bèstia amb la comparació, el meu avi venia pintes d’estraperlo amb sis anys i havia de passar l’hivern sense unes bones sabates. No tenia gaires més opcions que fer el que calgués. Nosaltres, en canvi, podem pensar còmodament des del sofà de casa què fer i de quina manera, i fins i tot tenim la possibilitat de créixer.\nQuè esperes per a posar-te les piles amb internet?


Unprecedented Virtual Forum posa el focus en la digitalització de la indústria - Notes de premsa | INDUSTRY\nAmb la presentació de 'gigafactoríes', la tecnologia 5G o el blockchain en un nou cicle de jornades online\nUnprecedented Virtual Forum posa el focus en la digitalització de la indústria\nQuè és una gigafactoría? Com s'apliquen tecnologies com els digital twins, el 5G, la Intel·ligència Artificial o el blockchain a el sector industrial? Quins són els grans reptes de les Smart Factories? Aquestes són algunes de les preguntes a les quals donarà resposta una nova edició d'Unprecedented Virtual Fòrum, el cicle de webinars organitzat pels salons Expoquimia, Eurosurfas i Equiplast de Fira de Barcelona, que tindrà lloc del 25 al 28 de maig amb l'objectiu d'estimular la digitalització de la indústria.\nUnprecedented Virtual Fòrum comptarà en aquesta edició amb experts i responsables d'empreses i institucions com Siemens, Schneider Electric, Henkel, Orange, Eurecat, Tecnalia o Mobile World Capital, que mostraran casos reals i compartiran experiències i projeccions de la implementació de les noves tecnologies en la indústria, així com iniciatives i processos emmarcats en l'àmbit de la transformació digital.\nEl cicle començarà el dia 25 de maig amb els webinars que analitzaran l'impacte dels digital twins (bessons digitals), les gigafactories i les Smart factories. Els anomenats bessons digitals permeten connectar el món online amb el món real a través de simulacions per elaborar models virtuals tant de serveis com de productes i processos. Per poder aprofundir en les seves aplicacions en la indústria, aquesta sessió comptarà amb la participació de Roberto Sandoval, product manager de Siemens; Asier Porres i Jon Leguina, del departament tècnic de l'empresa basca Saltoki; i Aitor Corchero, analista de dades en el centre tecnològic Eurecat en una jornada moderada per Diego Galar de Tecnalia.\nLa segona sessió tractarà de l'expansió de les gigafactories, necessàries per a la fabricació de bateries de liti per a automòbils elèctrics, i de les Smart factories, fàbriques que apliquen l'automatització i la digitalització per ser més eficients. Sota la moderació de Joan Sansaloni, de l'agència catalana Acció, hi participaran Jaume Carreras, especialista en transformació digital a Henkel Ibèrica; i Sergio Vidal, director de vendes d'Automatització de Processos de Schneider Electric.\nEl dia 26, s'analitzarà l'impacte en el sector químic de la tecnologia 5G, clau per al desenvolupament de la indústria 4.0 i la intel·ligència artificial, en una jornada que compta amb la col·laboració de Mobile World Capital Barcelona i en la qual participaran, entre d'altres, el vicerector d'Innovació i Transferència del Coneixement de la Universitat Rovira i Virgili de Tarragona, Francisco Medina; el director general d'Innovació i Economia Digital de la Generalitat de Catalunya, Dani Marco; o el director d'5G de Mobile World Capital Barcelona, Eduard Martín.\nEl tractament de les dades en sectors industrials crítics com el químic i la digitalització en la logística i el manteniment industrial per crear una indústria 4.0 centraran el webinar del dia 27. Així, en la primera sessió moderada pel director de ciberseguretat i blockchain de Tecnalia , Óscar Lage, es debatrà sobre els avantatges que aporta l'aplicació de la cadena de blocs a la indústria amb la participació d'experts com David Belgoff, cap de l'àrea de ciberseguretat i blockchain a Funditec-Leitat i Juan Antonio Torreiro, gerent d'adquisicions a Orange.\nEl segon webinar abordarà com la indústria tradicional es pot convertir en una indústria més eficient amb la seva digitalització, cosa que suposa una millora de la gestió empresarial, en controlar-se els processos i planificar la producció, entre altres qüestions, amb les intervencions de David Comellas, conseller delegat de la startup catalana AEInnova; Eckhard Roos, cap del segment de processos industrials de la multinacional alemanya Festo; Isaac Pérez, cap de dades de el Grup TSK de Gijón; i de Joan Sansalvador, membre del departament de solucions logístiques de l'empresa líder en ciències de la vida Telstar, amb la moderació de Francesc Cortés, investigador sènior en robòtica de Leitat.\nEl cicle finalitza el dia 28 amb la jornada sobre Intel·ligència Artificial com a element clau per a la millora de les aplicacions en l'àmbit de la indústria amb la participació de David Reifs, cap de tecnologia i informació de la consultora tecnològica Seidor, i Gabriel Anzaldi, director de la unitat de sistemes de gestió intel·ligents de centre tecnològic Eurecat.\nAquesta nova edició de Unprecedented Virtual Fòrum compta amb el patrocini de Festo i Schneider Electric i amb el suport de l'agència Acció de la Generalitat de Catalunya, així com amb la col·laboració de la Federació Empresarial de la Química Espanyola (FEIQUE) i de Tecnalia i Leitat com a partners estratègics.\nUnprecedented Virtual Forum forma part de la sèrie de trobades online que Fira de Barcelona està organitzant com a cita prèvia als seus salons Expoquimia, Eurosurfas i Equiplast que tindran lloc de manera presencial al recinte de Gran Via el pròxim mes de setembre. La digitalització és un dels grans pilars sobre els quals s'assenten aquests tres esdeveniments firals que, en la seva edició de 2021, tenen com a principal objectiu oferir solucions funcionals i pràctiques que ajudin les empreses en la seva transformació digital per aconseguir els Objectius de Desenvolupament Sostenible (ODS).


El mot dieta prové del llatí "diatea" que significa gènere de vida, allò que es dóna per a viure i règim de menjars particularment prescrits per a un malalt. Dieta és per tant, l'alimentació ordenada, racional i estudiada que rep una persona, sana o malalta, amb l'objectiu de contribuir al manteniment de la seva salut.\nPodríem dir que una dieta és una manera de menjar ja que cada país o regió té una dieta i aquestes no han de ser forçosament ni per aprimar-se, ni per engreixar-se ni per realitzar una determinada activitat física, sinó simplement per poder sobreviure. Està clar que tots ens hem d'alimentar i també està clar que ho fem de diferents maneres. Els catalans tenim unes costums alimentàries però aquestes són diferents a les franceses, a les angleses i a les americanes. Per tant, una dieta no és només un règim que ens permeti perdre pes, sinó que és la forma que tenim d'alimentar-nos i de donar al nostre cos els nutrients necessaris.\nS'ha de tenir en compte que els règims són modificacions de la dieta que normalment portem i que, el que estem fent en realitat, és canviar la nostra manera de menjar per una de nova, és a dir, canviar una dieta per una altra que ens convingui més. Això no vol dir però, que els règims o les dietes d'aprimament hagin de tenir mancances, qualsevol dieta ha de ser equilibrada, ha de tenir unes determinades condicions i ha d'aportar al cos una determinada quantitat de nutrients, per tal de que el nostre organisme funcioni de forma adequada. Així doncs, haurem de definir què és una dieta equilibrada i descriure els elements que la componen.


FOTO: «T'has passat mil pobles». L'última polèmica de Rosalía que aixeca crítiques\nRosalía revoluciona les xarxes amb totes les seves accions | CatalunyaDiari\nDurant aquest confinament l'artista es manté molt activa en xarxes socials\nRedacció 07/05/2020 17:28h\nRosalía no deixa de ser notícia amb cada paraula que comparteix amb els seus seguidors. La cantant està acostumada que les seves publicacions arribin a xifres desorbitades pel que fa a les interaccions.\nDurant aquest confinament Rosalía es manté molt activa en xarxes socials, arribant a publicar nombroses fotografies sensuals, imatges de les seves 'looks' més estimats i fins a vídeos cantant karaoke que han revolucionat les xarxes.\nHOLAAA from 4pm (Miami) I will be in my stories singining some of the songs that you request on the comments im readiiiing\nTot i que gairebé sempre les seves publicacions són positives i ben acollides pels seus seguidors, l'artista tampoc ha estat exempta de polèmiques, sigui pels vídeos on apareix o per la seva manera de vestir. Ara, ha estat la portada d'una revista la que ha fet saltar les crítiques a les xarxes.\nRosalía, portada de la revista 'People' en espanyol\nLa revolucionària artista urbana va ser la portada d'aquest mes per a la revista 'People' en espanyol, una publicació que li ha fet molta il·lusió. «Ja ha sortit la revista 'People' en espanyol. Moltes gràcies per fer-me portada. És un honor» escrivia l'artista a Twitter.\nEl que probablement no s'esperava Rosalia és que la portada no fos rebuda pels seus seguidors amb la mateixa il·lusió, sent acusada per molts usuaris d'haver-se excedit amb el Photoshop.\nAmiga, el teu braç està més marró que l'altre. Li va faltar maquillatge o Photoshop.\n- palta fort (@quinualover) May 7, 2020\nA la portada, la catalana apareix molt sensual lluint un elegant vestit negre, el qual acompanya amb una abundant i llarga cabellera ondulada semirecollida i les seves característiques ungles de gel. Fins aquí tot correcte i habitual en la jove artista.\nUn to de pell massa diferent\nNo obstant això, l'objectiu de les crítiques en aquest cas va ser la pell de Rosalía, que presenta un to molt més fosc de l'habitual. Tot i que és possible que la catalana hagi passat una tarda en un 'solàrium', la majoria dels seus seguidors han notat una diferència massa notable amb el seu to de pell natural. Així, l'han acusat de 'blackfishing', una tècnica que utilitzen les celebritats per intentar semblar negres.\nTia, t'han deixat fatal: el color de pell que no és el teu per fer blackfishing, un ull més obert que l'altre perquè han editat regular ... És que ni sembles tu, no fotis.\nSue them. - Caòtica Ana♀ #abortolegalya (@ChaoticNaerys) May 6, 2020\nAlgunes de les crítiques han estat molt dures amb comentaris com «tia, t'han deixat fatal», mentre que altres han optat pel fum per mostrar la seva disconformitat amb la fotografia. «És el procés invertit de Michael Jackson: de blanca a negra» assenyalava un usuari.\nÉs el procés invertit de Michael Jackson: de blanca a negra.\n- Fucking Madrid (@FuckinMadrid) May 6, 2020\nAmiga, tu brazo está más marrón que el otro. Le faltó maquillaje o Photoshop.\n— palta fuerte (@quinualover) May 7, 2020\n— Kerly (@afrofeministak) May 7, 2020\nEl rei Felip descobreix la relació del seu pare amb una persona molt propera


La CUP busca aliances amb En Comú, Podem i EH Bildu per forçar la ruptura\nLa CUP aposta estratègicament per teixir complicitats amb EH Bildu, aprofitant l'estrebada electoral que pot suposar el retorn a l'escena política d'Arnaldo Otegi, i preconitza per a Catalunya canals fluids de relació amb les forces d'esquerra "rupturistes" que puguin sumar-se a l'independentisme, entre les quals En Comú Podem.\nAquestes estratègies figuren en el document polític de l'assemblea nacional de la CUP celebrada diumenge passat, quan ja va transcendir part del contingut del mateix que instava a "alliberar-se" de l'acord amb Junts pel Sí (CDC i ERC) al Parlament i descartava avalar uns pressupostos que no incloguessin la desobediència.\nEl document complet fet públic avui, de 57 pàgines, analitza el recorregut realitzat per la CUP fins al present, radiografia la situació actual a Catalunya, al conjunt d'Espanya i a Europa, i fixa les estratègies davant els escenaris del futur.\nIrrupció de Podem a l'Estat\nEn el marc espanyol, el partit antisistema català reconeix que la irrupció de Podem, sumada a la històrica Izquierda Unida, contribueix a "renovar i actualitzar la proposta d'esquerres" però "mantenint com a criteri la unitat de l'Estat i sense abanderar propostes anticapitalistes".\nEn aquest sentit, la CUP descarta que l'ascens del partit de Pablo Iglesias pugui dibuixar, a partir del 26 de juny, un escenari diferent d'un "Estat presó de pobles", que "difícilment assumirà un procés de ruptura".\nEn aquest context, la formació anticapitalista aposta per "seguir teixint complicitats amb EH Bildu", perquè la candidatura d'Arnaldo Otegi a lehendakari "pot cristal·litzar en l'obertura d'un front independentista majoritari" a Euskadi que "retroalimenti el català i col·loqui l'Estat en una posició d'encara més blindatge polític i augment de la repressió".\nEl document deixa clar que l'objectiu "principal" de la CUP és "situar la desobediència i la unilateralitat al centre de l'acció política, per aconseguir la ruptura nacional i social, és a dir, la independència plena". I per a això veu necessària una "hegemonia d'esquerres en el bloc independentista", pel que aposta per teixir aliances amb "l'esquerra rupturista" dins i fora del parlament català.\nAixí, la CUP aposta per canals de comunicació "fluids" amb "En Comú, Podem i d'altres espais d'esquerra", amb la finalitat de "sumar-los al procés de ruptura i al procés constituent". I més encara ara que Ada Colau té intenció d'articular un nou espai polític.\nEn canvi, l'assemblea de la CUP considera que no s'ha de "sotmetre" la seva activitat parlamentària a "necessitats polítiques de Junts pel Sí (CDC i ERC) ni del Govern", sinó encaminar-se a condicionar polítiques cap a l'esquerra. És més, la ponència política exposa que els cupaires hauran "d'explotar les contradiccions existents" a JxSí. Per tant, l'estratègia de la CUP tant dins com fora del Parlament passa pels següents punts:\nLa CUP ha de treballar per aconseguir un Govern que faci efectiva la declaració de ruptura del 9N. Caldrà intensificar tant pressions i fiscalització com col·laboracions i mà estesa per aconseguir l’aplicació de mesures executives fonamentals com la creació d’una banca pública i una hisenda pròpia, l’articulació d’un cos de treballadores i treballadors públics, l’aplicació de mesures emanades de la legitimitat popular i la desobediència a les imposicions de la legalitat espanyola.\nLa CUP ha de lluitar per un Parlament sobirà i insubmís. Cal forçar l’adopció d’iniciatives legislatives que garanteixin la desconnexió i que sumin adhesions al projecte republicà donant resposta a les necessitats del nostre poble en temes fonamentals com habitatge i llei hipotecària, llei educativa, llei de salut, llei de seguretat i protecció social...\nExplotar les contradiccions existents a Junts pel Sí i engegar una dinàmica de treball i aliances amb l’esquerra parlamentària\nEstablir canals de comunicació fluids amb l’espai d’En Comú, Podem i altres espais d’esquerres, amb l’objectiu de sumar-los al procés de ruptura i al procés constituent, així com explorar estratègies conjuntes de cara a la recuperació dels serveis públics i els drets socials.\nTreballar per articular una majoria social d’esquerres que pugui esdevenir hegemònica a curt o mig termini tant en un escenari de proclamació de la República Catalana com de prolongació de la situació actual.\nNo sotmetre la nostra activitat parlamentària a les necessitats polítiques de Junts pe Sí ni del govern, sinó encaminar-la a condicionar les seves polítiques cap a l’esquerra. En cap cas es recolzaran, ni per activa ni per passiva, votacions ni mesures de caràcter antisocial, retallades, privatització de serveis públics, concerts privats, etc.\nImpulsar espais de debat, participació i mobilització per tal de combinar la tasca parlamentària amb la lluita al carrer, tot promovent lluites que es retroalimentin, situant el pes de l’acció política més enllà de les portes del Parlament on caldrà, sobretot, centrar-se en la lluita ideològica.\nEl document proclama que l'Estat "heretat del franquisme és irreformable", pel que no hi ha "transformació social possible" sense una "ruptura democràtica", que passa per "la conquesta del dret a l'autodeterminació i la independència de les nacions ocupades".\nAmb reiterades apel·lacions a la desobediència, la ponència indica que els diputats del Parlament no haurien de deixar les seves atribucions ni tan sols en el cas d'una suspensió de l'autonomia catalana, sinó que haurien de seguir aplicant el full de ruta avalada per les urnes el passat 27 de setembre. "Tot el que no sigui desobeir la llei espanyola (obeir la catalana) ens debilitarà i reforçarà l'Estat", conclou el text.


La querella de Vox contra contra Puigdemont i Boye no prospera\nBarcelona. Divendres, 1 de març de 2019. 16:05\nActualitzat Divendres, 1 de març de 2019. 17:57\nLa sala penal de l'Audiència Nacional ha confirmat que no admet a tràmit les querelles interposades pel partit d'extrema dreta Vox i l'Asociación Movimiento 24DOS contra l'advocat Gonzalo Boye, el president a l'exili Carles Puigdemont i els consellers exiliats. Vox ―que exerceix l'acusació popular al judici al procés― s'havia querellat pels delictes de rebel·lió (i alternativament sedició), contra la pau i la independència de l'Estat, prevaricació judicial, usurpació de funcions, fals testimoni, falsedat documental i estafa processal.\nTambé confirma que no tramitarà una segona querella contra la jutgessa belga que va citar el jutge del Suprem encarregat d'instruir la causa del procés, Pablo Llarena, en la demanda civil contra ell a Bèlgica. La sala rebutja els recursos presentats contra la decisió de la jutgessa de l'Audiència Nacional María Tardón que ja va tombar ambdues querelles al gener.\nEls magistrats de la sala penal van en la línia de la jutgessa Tardón i assenyalen que un dels motius per no admetre les querelles és la falta de competència de la justícia espanyola per tramitar aquestes querelles, que afecten una causa oberta a Bèlgica.\nEn la interlocutòria, però, els magistrats aprofiten per criticar que Puigdemont i els consellers hagin denunciat per la via civil Llarena a Bèlgica i consideren que no busca més que "inquietar la independència del magistrat o menystenir els tribunals espanyols". Tanmateix, reconeixen que no es donen cap de les condicions establertes a la llei per reclamar la competència del cas i enjudiciar-lo Espanya.\nPer altra banda, també indiquen que l'actuació de la jutgessa belga ―que no va desestimar de ple la demanda i va citar Llarena― "no pot ser en absolut considerava delictiva ni correspondria als tribunals espanyols el seu enjudiciament".\n"Els querellants volen aplicar els criteris espanyols a l'hora de no admetre les demandes civils prescindint olímpicament de la regulació que pugui existir sobre això en el dret belga que ni tan sols esmenten", renyen els magistrats a Vox i Moviment 24DOS.\nCas 1-O Rebutjades les querelles de Vox contra Boye, Puigdemont i la jutgessa belga que va citar Llarena El Nacional\nCas Llarena El tribunal belga es dona sis setmanes per decidir si jutja el cas contra Llarena El Nacional


Berg Buzzy Nitro i Bloom, els nous dissenys en cotxes de pedals. - Jocs a l'aire lliure | El blog de TOPLUDI Berg Buzzy Nitro i Bloom, els nous dissenys en cotxes de pedals. - Jocs a l'aire lliure | El blog de TOPLUDI\n08/12/2016 / Topludi / 0 Comentaris\nA Topludi us oferim les últimes novetats en jocs actius per a totes les edats. Avui us presentem els nous cotxes de pedals del model Buzzy, un model dissenyat i pensat per als més petits de la casa.\nSempre hem pensat que els cotxes de pedals tenen molts beneficis, a més de que el cotxe de pedals és una joguina divertida, també és una eina per fer esport. El Berg Buzzy és un quadricicle amb el qual els nens agafaran força i estabilitat, no tindran por de caure i a més a més potenciaran la coordinació de les seves extremitats.\nAconsellem els cotxes de pedals de la marca Berg Toys perquè són productes estables i segurs, es a dir, són vehicles estables i pesats perquè no bolquin. Tenen un material resistent i adequat per a l’ús continuat i estan dissenyats per a lús domèstic. Un altre punt a favor d’aquests cotxes de pedals és que són de fàcil conducció, els nens són capaços de conduir-los sense problema.\nA continuació us detallem les característiques dels dos nous models Buzzy:\nÉs el model més petit de karts de pedals de la marca Berg Toys. El Buzzy Nitro és estable i alhora lleuger, té el pes adequat perquè aporti seguretat i també que es pugui conduir sense gaire esforç.\nEl cotxe de pedals Buzzy Nitro té una aparença de tot terreny per les seves rodes d’EVA amb dibuix perquè puguin agafar-se al sòl de terra i uns molles als eixos de les rodes per donar-li un toc atractiu.\nIdeal per començar a pedalejar un quadricicle, ja que és adequat per a nens a partir de 2 anys. El Buzzy Bloom destaca per les seves estètica, els colors i adhesius són molt atractius per als nens i nenes de 2 a 5 anys. A més, aquest cotxe de pedals té un complement molt útil per transportar petits objectes o joguines: una cistella al manillar.\nCaracterístiques de tots dos models (Buzzy Nitro i Bloom):\n– Conducció estable per les seves 4 rodes.\n– Rodes de EVA per anar per pista de terra.\n– Conducció silenciosa i lleugera.\n– Manillar ajustable.\n– Seient ajustable en tres altures.\n– Rodes de pinyó fix, el rodament pot anar cap endavant i cap enrere.\n– Cotxe d’ús domèstic.\nA la nostra web trobareu més models de cotxes de pedals, una joguina que encantarà als més petits de la casa.\ncamas elásticas profesionalesfabricante de camas elásticasjuegos de jardíntobogáncamas elásticas uso profesionalporterías de futbol


Notícies :: Cant :: Concert inaugural LIFE Victoria: que difícil és cantar 'lied'! | Agenda de concerts i actualitat de música clàssica i òpera\nQue difícil és cantar "lied"! I no ho diem pas perquè no hi hagi hagut prou nivell al concert inaugural del Festival LIFE Victoria. Vocalment, ha estat un concert molt satisfactori, tant a la primera part com en la segona... Però la pregunta clau és: ens ha commogut?\nEl Festival LIFE Victoria aplica un format peculiar als seus concerts, amb una mena de preludi per a presentar (o apadrinar) nous talents de la interpretació de la cançó. El compromís amb els joves és un valor molt important que el festival està desenvolupant de forma excel·lent. En aquest cas van actuar la soprano Irene Mas i la mezzosoprano Helena Ressurreiçao, juntament amb la pianista Neus García, per a interpretar Sechs Lieder Op.63 de Mendelssohn i tres peces de Brahms.\nGairebé tots els lieder segueixen una mateixa estructura; una primera part descriptiva i, a continuació, una part on les passions i sentiments amorosos afloren. Però no per això ens haurien de semblar tots iguals, cosa que si hauria passat si no hagués estat gràcies a la traducció de Manel Capdevila.\nInicialment les dues veus han començat molt ben empastades, però a mesura que el programa avançava, s’ha observat una millor comunicació i domini de la veu per part de la soprano. És cert que Irene Mas intentava expressar-s’hi mirant el públic i que la seva veu sonava amb gran qualitat… Però mancava, per part de les dues, l'expressió corporal. El text i la música van carregats de sentiments. On eren les mirades ? Perquè no ens explicaven la cançó amb els ulls? A més, hi havia una barrera física (el faristol) que limitava qualsevol intent de moviment. Si les cantants haguessin deixat d’estar fixades a terra, potser s'hagués trencat aquest fredor comunicativa?\nA la segona part del concert, la soprano Elena Copons i el pianista Sholto Kynoch han presentat una selecció de lieder de Schumann, Brahms, Grieg i Strauss. Tot i que Elena cantava sense faristol, la impressió ha estat la mateixa que a la primera part: excés d'estatisme i manca de comunicació corporal i visual. La cantant ens mirava, però no ens ho explicava. Feia la impressió d'estar massa pendent dels aspectes tècnics, fins al punt que no s'ho passava bé. Hi havia una considerable distància amb el públic, com si estiguéssim sentint una gravació en comptes d'un concert en viu.\nPerò, les coses, afortunadament, van canviar. A partir de Grieg i Strauss, va començar la màgia. Vam veure Elena Copons més còmoda, més divertida, més íntima, amb més sentiment i comunicació.\nLa seva mirada va començar a connectar amb el sentiment. Vam viure moments misteriosos, íntims, i no sempre amb gran volum de veu. És aleshores, amb aquesta simplicitat, quan ens vàrem començar a entendre. Tan bon punt la soprano va deixar d'escoltar-se la veu, la distància amb el públic va desaparèixer. Cantar bé no consisteix a tenir una bonica i potent veu, sinó d'emocionar i, al final, l'objectiu es va aconseguir.\nA diferència d'ella, el pianista Sholto Kynoch ens va commoure de principi a fi. És esplèndida la seva sensibilitat i va acompanyar perfectament la soprano amb molt de respecte i atenció. Es va mostrar segur i decidit en els moments de major protagonisme, però també al servei de la veu quan havia d'acompanyar. I el més important és que va ser el músic de la nit que més va gaudir: des del primer acord, la seva actitud ha estat de tranquil·litat, expressivitat, dolçor i comunicació.\nMés, sobre...: lied , cant


Novetats discogràfiques setmana del 24 de gener - Diari digital de Ràdio Platja d'Aro\nRedacció 24/01/2022\tNo Comments\nCom cada dilluns presentem les novetats més destacades arribades a la nostre emissora. Avui hem rebut 70 nous temes que ja sonen al 102.7 de la FM!\nJa és oficial. Ahir varem descobrir, gràcies al tercer capítol d’Euphoria, una cançó inèdita de Lana Del Rey formava part de la banda sonora del mencionat episodi. El tema porta per títol “Watercolor Eyes” i recull tot el que esperem de Lana. Concretament, la cantant parla sobre la tortura que és tornar a fer l’amor amb algú amb qui ja has acabat. Una recaiguda sentimental sobre un punteig molt dels anys 50 que ens recorda al seu tema “Shades of Cool”.\nEls rumors sobre la intervenció de Lana a la sèrie feia dies que sonaven en xarxes. Els seus seguidors no deixaven d’especular sobre això i no era una cosa gens desgavellada, ja que la sèrie sempre ha fet una gran aposta a la part musical. A la primera temporada, es van incloure temes com “You Should See Me In A Crown” de Billie Eilish, “My Body Is A Cage” d’Arcade Fire o “Ho oblidaràs” d’Eilish i Rosalía. Us deixem amb aquest Watercolor Eyes.\nALTRES ENTRADES NOTABLES DE LA SETMANA\nLa Pegatina & Panteon Rococo – Corea del sur\nSAU – Deixa el Teu Cos Ballar\nSiderland – La historia começa aqui\nMaria Jacobs – Sempre Tornes\nPrevious Previous post: El Carnaval de la Vall d’Aro es trasllada al pròxim abril\nNext Next post: S’enfonsa una furgoneta en aigües del Port d’Aro amb un ocupant a l’interior


Biblioteca de Pallejà: de novembre 2011\nEl proper dia 20 de desembre tindrà lloc a la Biblioteca la celebració del I Concurs de rebosteria, on tots els participants portaran diferents postres. La inscripció s'haurà de fer abans del 16 de desembre. Us hi esperem!\nI CONCURS DE REBOSTERIA\n1. Requisits per als participants:\nHi podran participar tots els veïns i veïnes de la localitat de Pallejà.\n2. Productes admesos:\nEl concurs queda obert a tot tipus de postres, pastissos, dolços… No s’acceptaran postres precuinades.\nEls participants hauran d’inscriure’s abans del divendres 16 de desembre a la Biblioteca de Pallejà\n4. Forma i lloc de presentació\nEl plat preparat s’haurà de presentar el dimarts 20 de desembre a les 17.30h a la sala infantil de la Biblioteca, per a la seva degustació i assignació dels tres premis guanyadors. Finalment compartirem les postres amb els assistents al concurs.\nA cada participant li assignarem un número, el qual es posarà en els seus plats. D’aquesta manera mantindrem la identitat dels cuiners de cada plat a l’anonimat.\n6. Nomenament del jurat\nEl jurat estarà format per quatre infants d’entre 8 i 12 anys que formen part del Club de lectura infantil I juvenil de la Biblioteca de Pallejà.\nEl jurat, conjuntament amb l’equip de la Biblioteca, lliurarà tres premis relacionats amb la rebosteria. Hi haurà també un obsequi per a tots els participants.\nEl fet de participar en el concurs suposa l’acceptació de les bases presentades, així com la decisió del jurat. Qualsevol incidència no prevista serà resolta per l’equip de la Biblioteca i el jurat.\nPublicado por Biblioteca de Pallejà en 18:57:00 Cap comentari:\nPublicado por Biblioteca de Pallejà en 10:22:00 Cap comentari:\nEl proper dimarts 29 de novembre, realitzarem un taller de narració de contes especialment adreça als pares/mares, avis, mestres i totes aquelles persones que els hi agradi explicar contes als més petits.\nNo us el podeu perdre! Podeu fer la inscripció trucant al telèfon 93 663.18.87 o bé enviant-nos un email al correu b.palleja@diba.cat\nPublicado por Biblioteca de Pallejà en 16:20:00 Cap comentari:\nDivendres 25 de novembre a les 17.30h el conte de l'Artur i la Clementina\nEl proper 25 de novembre a les 17.30 h el conte de l'Artur i la Clementina, a càrrec dels Contents Contem Contes Cantant. Conte especial per el dia internacional contra la violència de gènere.\nPublicado por Biblioteca de Pallejà en 19:57:00 Cap comentari:\nDimecres 23 de novembre circuit de psicomotricitat per a Nadons Lectors\nEl proper dimecres 23 de novembre a les 18.00h tindrà lloc un circuit de psicomotricitat per a infants d'entre 1 i 3 anys. Cal incripció prèvia. No us el perdeu!\nPublicado por Biblioteca de Pallejà en 19:55:00 Cap comentari:\nPublicado por Biblioteca de Pallejà en 10:49:00 Cap comentari:\nPublicado por Biblioteca de Pallejà en 11:53:00 1 comentari:\nDijous, dia 10 de novembre, va fer nou anys que la Biblioteca de Pallejà va obrir les seves portes! Per a celebrar-ho hem preparat diferents activitats. Dijous a la tarda, de 5 a 7, la plaça del Castell va acollir diferents tallers al voltant dels drets dels infants amb confecció de xapes i imants, sopa de lletres, dibuixos per pintar i molt més. Precisament, els drets dels infants protagonitzen l’exposició que al llarg d’aquet mes es pot visitar a la biblioteca i en la que, a través de diferents plafons, s’expliquen en què consisteixen aquests drets. Tant els tallers com l'exposició han estat possibles gràcies a la col·laboració d'Intervida. Moltes gràcies!\nLes propostes per a aquesta setmana s'han completat amb l’hora del conte, el divendres a la tarda, a càrrec del grup local Contents Contem Contes Cantant.\nPublicado por Biblioteca de Pallejà en 10:55:00 Cap comentari:\nJa podeu confeccionar el vostre punt de llibre per el Concurs de punts de llibre del 9è aniversari de la Biblioteca , en breu penjarem les bases. Mentrestant podeu anar pensant en el disseny del vostre punt.\nPublicado por Biblioteca de Pallejà en 19:42:00 Cap comentari:\nEl proper dijous 10 de novembre de 2011 és el 9è aniversari de la Biblioteca, i per a celebrar-ho, realitzarem un seguit de tallers relacionats amb els drets dels infants a la plaça del Castell. L'horari serà de les 17.00h a les 19.00h. Amb la col·laboració d'Intervida.\nPublicado por Biblioteca de Pallejà en 11:30:00 Cap comentari:\nJa podeu consultar l'agenda d'activitats del mes de novembre, i a més estem preparant un concurs infantil de punts de llibre per celebrar el novè aniversari de la Biblioteca! En breu publicarem les bases.\nPublicado por Biblioteca de Pallejà en 21:32:00 Cap comentari:


Barberà del Vallès desenvolupa diferents projectes per contribuir a l’èxit acadèmic d'infants i joves del municipi | Ajuntament de Barberà del Vallès\nBarberà del Vallès desenvolupa diferents projectes per contribuir a l’èxit acadèmic d'infants i joves del municipi\nEls projectes, que es porten a terme aquest curs 2013-2014, es van presentar en les III Jornades de tècnics de Plans Educatius d’Entorn, on a més es van conèixer les experiències d’altres ciutats\nLa sala Celler de la Torre d’en Gorgs de Barberà del Vallès va acollir el passat dijous, 15 de maig, la ‘III Jornada de tècnics de Plans Educatius d'Entorn. Reptes de futur’, una trobada que té per objectiu reforçar el nou model dels Plans Educatius d'Entorn, així com oferir un espai on compartir iniciatives i bones pràctiques amb altres municipis.\nL’Alcaldessa de Barberà del Vallès, Ana del Frago, acompanyada per la regidora del Programa Municipal de Drets de la Ciutadania, Convivència i Civisme, Elvira Maza i el director dels Serveis Territorials d'Ensenyament al Vallès Occidental, Lluís Baulenas, van ser els encarregats de donar la benvinguda.\nDurant la seva intervenció, Del Frago va recordar que la Torre d’en Gorgs, equipament on es trobaven, “no només és un centre seu d’entitats ciutadanes, sinó que hem volgut identificar-la com un equipament emblemàtic de la nostra ciutat pel que fa a la formació i l'ocupació”. La Fundació Barberà Promoció, ubicada en la Torre, lidera des de fa molts anys la recerca, formació i acompanyament de joves i adults, en actiu i a l'atur, on tanmateix emprenedors, estudiants i treballadors milloren la seva qualificació formativa i ocupacional. L’Alcaldessa va manifestar que “l’esforç que fan les administracions locals per mantenir aquells nivells de serveis de formació, ja sigui a les escoles municipals de música, les llars d'infants o els relacionats amb la promoció econòmica local, necessiten també del suport i recolzament d’altres administracions".\nLa Jornada, destinada a assessors i tècnics de diferents Ajuntaments de la comarca, coordinadors de Serveis Educatius, i a inspectors referents dels Plans d’Educatius d’Entorn (PEE), entre d’altres, es va iniciar amb la xerrada sobre ‘L’aprenentatge Servei dins dels PEE’, a càrrec de la professora de l’Escola Superior d’Administració i Direcció d’Empresa, Roser Batlle, la qual va manifestar la importància de la vinculació entre solidaritat i formació, un aspecte que era necessari promoure entre nens, nenes i adolescents. Actituds i valors com la solidaritat, la pau, la tolerància, la justícia social o la conscienciació ambiental a escala mundial, proporcionen coneixements i aptituds que afavoreixin en els joves un desenvolupament responsable i compromès amb el seu entorn.\nTot seguit es va donar pas a la presentació d’experiències, on a més de donar a conèixer el projecte d’àmbit comunitari de Barberà del Vallès, es va mostrar els de municipis veïns com Sabadell, Cerdanyola, Terrassa, Rubi o Sant Cugat.\nA la nostra ciutat, el Pla Educatiu Entorn desenvolupa diferents accions. Una d’elles és un Projecte d’Àmbit Comunitari (PdAC) que es va configurar amb l’objectiu de donar resposta als reptes educatius del municipi afavorint l’èxit educatiu de l’alumnat, sobretot aquell en situació desfavorida, potenciant la seva integració escolar i social. Per aconseguir aquest objectiu el PdAC es va aprofitar de la xarxa creada pel PEE, reformulant i reorganitzant-la.\nEn concret, les iniciatives desenvolupades en aquest curs 2013-2014 s’han posat en marxa per contribuir a l’èxit acadèmic i educatiu dels joves, millorant les seves competències i afavorint un bon ús d’hàbits i tècniques d’estudi; promoure la integració social de l’alumne i de les seves famílies; i potenciant el coneixement i l’ús de la llengua catalana com a instrument per la comunicació i la cohesió social. En total han estat tres projectes que hi han incidit en infants i adolescents de tots els centres educatius de primària i secundària de la població.\nEl Programa Croma, desenvolupat per la Fundació Autònoma Solidària ha estat un d’ells. És el primer any que es realitza a la ciutat i enguany hi participen les escoles de Can Serra, Miquel Martí i Pol i Del Bosc. Aquests centres de primària acullen sessions setmanals de tallers d’estudi assistit dels quals es beneficien un total de 60 nens i joves de diferents cursos escolars. Els infants aprenen, entre altres aspectes, a ser autònoms en l’organització i priorització de les seves tasques, valors com el treball inclusiu i en equip, o tècniques i hàbits d’estudi i de treball que podran desenvolupar al llarg de la seva vida formativa.\nEl Servei socioeducatiu per adolescents El Forat és altre de les iniciatives emmarcades en el PdAC. Està destinat a joves d’entre 12 i 15 anys del municipi i té per finalitat aconseguir una educació integral dels i les adolescents, incidint en els seus processos de socialització, donant sortida a les seves necessitats i inquietuds; educant globalment en les idees, els valors, les habilitats, les actituds i les maneres de fer, aconseguint així el desenvolupament social i personal dels i les adolescents. La idea és que ells tinguin una participació activa dins El Forat i puguin portar a terme les activitats proposades per ells mateixos. En concret, dos dies a la setmana organitzats per edats, es realitza un taller d’estudi assistit, un espai de suport que proporciona l’adquisició d’hàbits d’organització i planificació del treball. Més tard, es porten a terme diferents activitats programades, com tallers, xerrades, jocs, dinàmiques, o sortides, amb les que es treballen les habilitats socials dels adolescents, que són proposades pels propis joves. Actualment, El Forat acull a un total de 40 joves de la ciutat.\nAltra dels projectes és El Centre Obert, un servei preventiu que s’ofereix des de fa anys a Barberà. Dóna suport, estimula i potencia l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, de nens i nenes d’entre 5 i 12 anys, en situació de risc. A través del treball individualitzat, el grupal, la família, el treball en xarxa i la comunitat, es pretén que els joves puguin compensar les seves deficiències socioeducatives, adquirint tècniques per millorar els seus estudis, evitant així el deteriorament del seu desenvolupament educatiu i formatiu.\nEl Centre Obert durant aquest curs 2013-2014 ha doblat el nombre de places arribant a un total de 60 repartides entre diferents escoles de Barberà (Can Llobet, Del Bosc, Pablo Picasso i Elisa Badia). Les activitats programades per educadors es desenvolupen entre les 16.30 a 19h. L’alumnat berena i tot just després rep el suport a la tasca escolar. Al final de la tarda també fan activitats lúdiques.\nDurant la presentació de les iniciatives barberenques es va destacar que es preveu realitzar altres projectes de cara al curs que ve, com una rèplica del Programa LECXIT de la Fundació Jaume Bofill, que ofereix tallers d’estudi assistit per a la secundària. A més, es va destacar que les AMPA’s de les escoles barberenques van signar un conveni amb l’Ajuntament de Barberà del Vallès amb el qual rebran una subvenció del 100% si ofereixen un taller d’ estudi assistit com activitat extraescolar.\nA més de la presentació d’experiències es va realitzar un debat en el qual es va posar de manifest diferents iniciatives de futur. L’encarregat d’exposar-les va ser el cap de servei de Suport a la comunitat Educativa, Jaume Viñals.\nEls Plans Educatius d’Entorn es van posar en marxa l’any 2008 per part del departament d’Educació i Universitats de la Generalitat de Catalunya per tal de potenciar aquelles iniciatives i nous projectes que donessin una resposta integrada i comunitària a les necessitats educatives i formatives dels municipis.\nEls PEE tenen per objectius promoure la cohesió social a través de l’educació intercultural, l’equitat i l’ús de la llengua catalana; volen incrementar l’èxit escolar i millorar el vincle entre les famílies, escoles i entorn; enfortir les xarxes educatives i la participació en activitats de lleure, reduint desigualtats entre col·lectius.\nA Barberà durant el curs 2013-2014 el PdAc de suport a la tasca escolar a permès donar-li un impuls al PEE focalitzant l’atenció màxima en afavorir l’èxit educatiu i formatiu de nens i joves de la ciutat.


Jordi Savall crea un nou festival d’estiu a Santes Creus - Revista Musical Catalana\nJordi Savall crea un nou festival d’estiu a Santes Creus\nLa nova cita, que portarà el nom del músic, està organitzada conjuntament per la Fundació Centre Internacional de Música Antiga i el Departament de Cultura de la Generalitat de Catalunya i tindrà lloc de l’11 al 15 d’agost al monestir de Santes Creus.\nL’objectiu de l’esdeveniment és reivindicar, d’una banda, la importància de la recuperació del patrimoni cultural i musical històric al segle XXI i, d’altra banda, promoure el reconeixement i la difusió del llegat musical creat per Savall al llarg de la seva carrera, que suma més de cinquanta anys de recerca, ensenyament, interpretació i difusió.\nAixí, el I Festival Jordi Savall constarà d’un total de cinc concerts al monestir de Santes Creus, que es pretén que suposin també un impuls econòmic i turístic per al Camp de Tarragona. De fet, la cita recull l’herència del Festival de Música Antiga de Poblet que Savall va protagonitzar entre els anys 2013 i 2019 en aquest altre monestir cistercenc.\nEls concerts se celebraran en tres espais emblemàtics del recinte gòtic, i estaran protagonitzats per les formacions Orpheus XXI, La Capella Reial de Catalunya, Hespèrion XXI i Le Concert des Nations, a més del mateix Jordi Savall com a solista.\nNascut amb voluntat de continuïtat, el Festival Jordi Savall també vol ser un pas més en la preservació de la tasca de les acadèmies professionals impulsades pel músic igualadí.


Persones invisibles – Avançat\nHeu vist el “canvi de look” del Sr. José?\nCom reaccionem en funció de la imatge que presenta i/o ens mostra l’altre…\nAnteriorment ja he anomenat a la Fundació Arrels, entitat que treballa amb persones sense sostre. Avui vull fer difusió de la nova campanya que han posat en marxa, per trencar els prejudicis que hi ha sobre aquestes persones i el col·lectiu.\nHomeless commons, imatges que canvien mirades! és la nova campanya, protagonitzada per persones que han viscut al carrer, i que pretén ajudar a canviar “la mirada cap a les persones sense llar”.\nLa imatge diu molt de les persones però què hi ha realment al darrera?\nAl darrera de Homeless Commons, hi ha persones que han viscut al carrer i persones voluntàries i treballadores d’Arrels que han cedit la seva imatge per trencar una barrera inquebrantable: els prejudicis vers les persones sense llar.\n[…] Homeless Commons és el primer banc d’imatges protagonitzat per persones que han viscut al carrer però forma part d’un projecte molt més ambiciós. Volem crear el segell Homeless Commons, una llicència justa i solidària inspirada en Creative Commons que permetrà utilitzar de forma lliure fotografies, tipografies i altres obres cedides per persones que volen invertir els beneficis de la seva venda per fer possible #ningúdormintalcarrer […].


L'entrevista impossible. Mercè Rodoreda | Curriki\nL'entrevista impossible. Mercè Rodoreda\nEn aquesta edició de "L'entrevista impossible", l'escriptor Màrius Serra conversa amb Mercè Rodoreda, interpretada per l'actriu Marta Angelat, al parc del Laberint, a Horta. Mercè Rodoreda va néixer l'any 1908 al barri barceloní de Sant Gervasi, filla del terrassenc Andreu Rodoreda i de Montserrat Gurguí, nascuda a Bunyol, prop de València. Quan Mercè Rodoreda va començar a publicar articles i llibres ja estava casada amb el seu oncle Joan Gurguí, el germà petit de sa mare. L'any 1938, Rodoreda va publicar la novel·la "Aloma". Un any després va fugir cap a l'exili amb un grup d'escriptors, deixant enrere marit i un fill de deu anys. Roissy, Llemotges, Bordeus, París i, sobretot, Ginebra seran els escenaris d'exili on Mercè Rodoreda anirà teixint durant dècades la seva obra literària, mentre manté una complexa relació sentimental amb el crític sabadellenc Armand Obiols. Rodoreda escriu poemes, contes i novel·les. Després d'aconseguir els tres premis dels Jocs Florals de l'Exili, arriba a ser proclamada Mestra en Gai Saber l'any 1949 a Montevideo. A Ginebra, arriba a treballar a la vegada en les primeres versions de "La plaça del Diamant", "Jardí vora el mar", "Mirall trencat" i "La mort i la primavera". La seva fructífera relació amb l'editor Joan Sales desemboca en l'èxit de "La plaça del Diamant", novel·la traduïda a un grapat de llengües durant la dècada dels seixanta. L'any 1966 guanya el premi Sant Jordi amb "El carrer de les Camèlies". Després de la mort d'Armand Obiols a Viena, l'any 1971, Rodoreda torna a Catalunya i s'estableix a Romanyà de la Selva, on acaba "Mirall trencat" i escriu "Quanta, quanta guerra...". L'any 1982 s'estrena la versió cinematogràfica de "La plaça del Diamant". Mercè Rodoreda mor a Girona el 13 d'abril de 1983.\nEUN,LOM,LRE4,hdl:10494/201111,work-cmr-id:201111,MERLI:merli/8990,ilox,learning resource exchange,LRE metadata application profile,LRE